

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

-----

**ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ**

-----

ΤΜΗΜΑ ΕΠΙΣΤΗΜΟΝΙΚΗΣ ΚΑΙ ΠΑΙΔΑΓΩΓΙΚΗΣ ΚΑΘΟΔΗΓΗΣΗΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ

ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ Ν. ΑΡΚΑΔΙΑΣ

Ονοματεπώνυμο: Σταύρος Κωτσάκης

Ειδικότητα : Σχολικός Σύμβουλος Πληροφορικής

Περιοχή ευθύνης: Αργολίδα, Αρκαδία & Κορινθία

Ταχ. Δ/νση : Ακαδημίας 12

22131 - Τρίπολη

Πληροφορίες : Κουτετέ Αγγελική

Τηλέφωνο : 2710-233312

FAX : 2710-230268

E-mail : ssymvoyl@dide.ark.sch.gr

ΤΡΙΠΟΛΗ, 7/2/2018

Αρ. Πρωτ.: 104

**ΠΡΟΣ:**

1. Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Πελοποννήσου

2. Δ/νσεις Πρωτοβάθμιας και Δευτεροβάθμιας Εκπαίδευσης Περιφέρειας Πελοποννήσου

3. Σχολικές Μονάδες Πρωτοβάθμιας και Δευτεροβάθμιας Εκπαίδευσης Περιφέρειας Πελοποννήσου (δια των οικείων Δ/νσεων Εκπ/σης)

4. Σχολικούς Συμβούλους Πρωτοβάθμιας και Δευτεροβάθμιας Εκπαίδευσης Περιφέρειας Πελοποννήσου (δια της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Πελοποννήσου)

5. Υπεύθυνους Σχολικών Δραστηριοτήτων Περιφέρειας Πελοποννήσου (δια των οικείων Δ/νσεων Εκπ/σης)

6.ΚΕ.ΠΛΗ.ΝΕΤ Περιφέρειας Πελοποννήσου (δια των οικείων Δ/νσεων Εκπ/σης)

7.ΕΚΦΕ Περιφέρειας Πελοποννήσου (δια των οικείων Δ/νσεων Εκπ/σης)

**ΚΟΙΝ.:**

1.Δήμος Ναυπλιέων

2.WRO Hellas Οργανισμό Εκπαιδευτικής Ρομποτικής και Επιστήμης

3.Μ.Μ.Ε.

**ΘΕΜΑ: «Διεξαγωγή Περιφερειακού Μαθητικού Διαγωνισμού Εκπαιδευτικής Ρομποτικής 2018, Πελοποννήσου»**

Σύμφωνα με το υπ΄ αριθ. 898/29.01.2018 έγγραφο, ο Περιφερειακός Διευθυντής Πρωτοβάθμιας και Δευτεροβάθμιας Εκπαίδευσης Πελοποννήσου, Παναγιώτης Πετρόπουλος, έθεσε υπό την αιγίδα της Περιφερειακής ΔιεύθυνσηςΠρωτοβάθμιας και Δευτεροβάθμιας Εκπαίδευσης Πελοποννήσου τον **Περιφερειακό Μαθητικό Διαγωνισμό Εκπαιδευτικής Ρομποτικής Πελοποννήσου 2018**. Ο Διαγωνισμός θα γίνει στο **Ναύπλιο, το Σάββατο** **24 Φεβρουαρίου 2018** **και ώρα προσέλευσης 9:30 π.μ.** στο χώρο ζωής και τέχνης, «Φουγάρο» (Λεωφ. Ασκληπιού 98). Το διαγωνισμό συνδιοργανώνουν, ο Σχολικός Σύμβουλος Πληροφορικής Σταύρος Κωτσάκης, ως υπεύθυνος της WRO Hellas στην Πελοπόννησο και ο Δήμος Ναυπλιέων, με την υποστήριξη των Διευθύνσεων Πρωτοβάθμιας και Δευτεροβάθμιας Εκπαίδευσης Αργολίδας και σε συνεργασία με τον μη κερδοσκοπικό Οργανισμό Εκπαιδευτικής Ρομποτικής & Επιστήμης W.R.O™ Hellas.

Ο Διαγωνισμός υλοποιείται στο πλαίσιο του Πανελλήνιου Διαγωνισμού για μαθητές/τριες Δημοτικούμε θέμα **«Εποικισμός του Άρη»,** για μαθητές/τριες Γυμνασίου με θέμα **«Βυζαντινή Αυτοκρατορία και Επικοινωνίες»** και για μαθητές/τριες Λυκείου με θέμα **«Αειφόρος Ανάπτυξη και Eπιχειρηματικότητα».**

**Ο Πανελλήνιος Διαγωνισμός** πραγματοποιείται στο πλαίσιο της ευρύτερης προσπάθειας για τη διάδοση της εκπαιδευτικής μεθοδολογίας **STEM** *(Science – Technology – Engineering - Mathematics)* και την ένταξή της στο σύστημα διδασκαλίας και εκπαίδευσης μαθητών/τριών στην Ελλάδα και **τελεί υπό την Αιγίδα της Α.Ε. του Προέδρου της Δημοκρατίας, κυρίου Προκοπίου Παυλόπουλου**.

Οι ενδιαφερόμενοι/ες μπορούν να ενημερωθούν για τις λεπτομέρειες των επιμέρους διαγωνισμών και κυρίως για τις εγγραφές των ομάδων τους στον Περιφερειακό Προκριματικό του Πανελλήνιου Διαγωνισμού, στο δικτυακό τόπο <http://wrohellas.gr>. Διευκρινίζεται ότι η μετακίνηση την ημέρα των διαγωνισμών θα πραγματοποιηθεί **χωρίς δαπάνη** για το Δημόσιο.

Καλούμε όλους/ες τους/τις μαθητές/τριες Δημοτικών, Γυμνασίων και Λυκείων της Περιφέρειας Πελοποννήσου, να λάβουν μέρος σ’ αυτό το γοητευτικό ταξίδι της γνώσης και της εμπειρίας.

Η εκδήλωση είναι ανοιχτή για το κοινό.

**Το πρόγραμμα του Περιφερειακού Μαθητικού Διαγωνισμού Εκπαιδευτικής Ρομποτικής Πελοποννήσου 2018,** έχει ως εξής:

**Ναύπλιο, Σάββατο 24 Φεβρουαρίου 2018**

09:30 – 10:00 Εγγραφή/ καταχώρηση ομάδων

10:00 – 11:30 Προετοιμασία - Δοκιμές

11:30 – 11:45 Διάλειμμα

11:45 – 12:10 Χαιρετισμοί

12:10 – 15:00 Διεξαγωγή Διαγωνισμού - Αξιολόγηση

15:00 – 15:30 Λήξη Διαγωνισμού και Απονομή Βραβείων

Για οποιαδήποτε πληροφορία σχετικά με τον Περιφερειακό Μαθητικό Διαγωνισμό Εκπαιδευτικής Ρομποτικής Πελοποννήσου 2018, μπορείτε να επικοινωνείτε στα τηλέφωνα 2741077070 και 6974432109 ή στο [wro.peloponnisos@gmail.com](mailto:wro.peloponnisos@gmail.com) και στη διεύθυνση <https://wropeloponnisos.wordpress.com/>

**Ο ΣΧΟΛΙΚΟΣ ΣΥΜΒΟΥΛΟΣ**

****

**ΣΤΑΥΡΟΣ ΚΩΤΣΑΚΗΣ**

**ΗΛ/ΓΟΣ ΜΗΧ/ΚΟΣ & ΜΗΧ/ΚΟΣ Η/Υ**